Source: http://www.epi.sk/zz/2016-99
Timestamp: 2017-06-28 22:36:11+00:00
Document Index: 3158658

Matched Legal Cases: ['§ 3', '§ 4', '§ 5', '§ 6', '§ 7', '§ 8', '§ 9', '§ 62', '§ 4', '§ 4', '§ 30', '§ 37', '§ 8', '§ 13']

99/2016 Z. z. Novela vyhlášky o ochrane zdravia pred záťažou teplom a chladom pri práci | Aktuálne znenie
Hľadaj v 99/2016 ×
Epi.skZbierka zákonov SRRočník 201699/2016 Z. z.Aktuálne znenie
Vyhláška č. 99/2016 Z. z.Vyhláška Ministerstva zdravotníctva Slovenskej republiky o podrobnostiach o ochrane zdravia pred záťažou teplom a chladom pri práci
Správne právoZdravotníctvoZdravé životné podmienky
§ 3 - Triedy práce, optimálne a prípustné hodnoty faktorov tepelno-vlhkostnej mikroklímy
§ 4 - Únosná záťaž teplom pri práci, ochranné a preventívne opatrenia pri záťaži teplom
§ 5 - Únosná záťaž chladom pri práci, ochranné a preventívne opatrenia pri záťaži chladom
§ 6 - Prípustné povrchové teploty pevných materiálov a teploty kvapalín, s ktorými prichádza do kontaktu pokožka zamestnanca
§ 7 - Pitný režim
§ 8 - Hodnotenie zdravotného rizika
§ 9 - Prevádzkový poriadok
z 27. januára 2016
o podrobnostiach o ochrane zdravia pred záťažou teplom a chladom pri práci
Ministerstvo zdravotníctva Slovenskej republiky podľa § 62 písm. r) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej len „zákon“) ustanovuje:
a) triedy práce podľa celkového priemerného energetického výdaja pri práci zamestnanca,
b) optimálne a prípustné hodnoty faktorov tepelno-vlhkostnej mikroklímy vnútorného pracovného prostredia,
c) únosnú záťaž teplom a chladom pri práci,
d) ochranné a preventívne opatrenia pri záťaži teplom a chladom pri práci,
e) prípustné povrchové teploty pevných materiálov a teploty kvapalín, s ktorými prichádza do kontaktu pokožka zamestnanca,
f) pitný režim zamestnanca,
g) hodnotenie zdravotného rizika,
h) prevádzkový poriadok.
(1) Tepelno-vlhkostná mikroklíma je súčasť celkovej mikroklímy pracovného prostredia; jej faktormi sú najmä teplota vzduchu (ta), stredná teplota sálania (tr,m), relatívna vlhkosť vzduchu (rh), rýchlosť prúdenia vzduchu (va) a stereoteplota (tst).
(2) Stredná teplota sálania (tr,m) je homogénna teplota okolitých plôch, pri ktorej je výmena tepla sálaním medzi povrchom ľudského tela a okolitými plochami rovnaká ako v skutočnom heterogénnom prostredí.
(3) Stereoteplota (tst) je výsledná teplota guľového teplomeru nameraná pomocou špeciálneho nástavca v určitom priestorovom uhle; vyjadruje smerové pôsobenie tepla, najmä zo zdrojov sálania.
(4) Výsledná teplota guľového teplomeru (tg) je ukazovateľ tepelného stavu vnútorného prostredia priestorov zahŕňajúci vplyv súčasného pôsobenia teploty vzduchu (ta), povrchovej teploty okolitých plôch a rýchlosti prúdenia vzduchu (va); pre va ≤ 0,2 m.s-1 sa číselne rovná operatívnej teplote (to).
(5) Operatívna teplota (to) je jednotná teplota uzavretého čierneho priestoru, v ktorom by medzi človekom a pracovným prostredím nastala výmena rovnakého množstva tepla prúdením a sálaním ako v skutočnom nehomogénnom prostredí; pri menšej rýchlosti prúdenia vzduchu ako 0,2 m.s-1 alebo pri menšom rozdiele medzi teplotou vzduchu a strednou teplotou sálania ako 4 °C sa vyjadruje približne ako aritmetický priemer súčtu teploty vzduchu (ta) a strednej teploty sálania (tr,m).
(6) Priemerná hodnota operatívnej teploty sa stanoví časovo váženým priemerom z vypočítaných operatívnych teplôt, ktoré sa vyskytnú počas pracovnej zmeny, alebo aritmetickým priemerom v intervaloch najviac jednej hodiny.
(7) Celkový energetický výdaj (qM) je celková tepelná produkcia organizmu zahŕňajúca základnú látkovú premenu a tepelnú produkciu vyplývajúcu z pracovného energetického výdaja; stanovuje sa fyziologickým meraním, výpočtom podľa technickej normy1) alebo orientačne podľa prílohy č. 1 tabuľky č. 1 a je vyjadrený triedami práce.
(8) Záťaž teplom je tepelná záťaž zamestnanca, ku ktorej dochádza pri prekročení maximálnej hodnoty prípustnej operatívnej teploty pre daný druh práce; stanovuje sa jej dlhodobá a krátkodobá únosnosť.
(9) Dlhodobo únosná záťaž teplom je limitovaná množstvom vody stratenej pri práci z organizmu potením a dýchaním; vyjadruje sa ako dlhodobo únosný čas práce.
(10) Krátkodobo únosná záťaž teplom je limitovaná množstvom naakumulovaného tepla v organizme, ktoré nesmie prekročiť pre aklimatizovaného alebo neaklimatizovaného zamestnanca 180 kJ.m-2, pričom tejto hodnote zodpovedá vzostup teploty telesného jadra o 0,8 °C, vzostup priemernej teploty kože o 3,5 °C a vzostup srdcovej frekvencie na hodnotu najviac 150 tepov za minútu; vyjadruje sa ako krátkodobo únosný čas práce.
(11) Dlhodobo únosný čas práce (τsh) a krátkodobo únosný čas práce (τmax) je limitovaný čas práce, ktorý sa určuje na pracovisku, na ktorom je záťaž teplom; určuje sa v závislosti od faktorov tepelno-vlhkostnej mikroklímy a energetického výdaja pre aklimatizovaného a neaklimatizovaného zamestnanca pri zohľadnení tepelného odporu odevu (Rcl).
(12) Záťaž chladom je tepelná záťaž zamestnanca, ku ktorej dochádza pri prekročení minimálnej hodnoty prípustnej operatívnej teploty pre daný druh práce; hodnotí sa z hľadiska jej únosnosti.
(13) Dlhodobá práca je práca zamestnanca trvajúca dlhšie ako štyri hodiny za pracovnú zmenu.
(14) Teplé obdobie je obdobie s priemernou dennou vonkajšou teplotou vzduchu 13 °C a vyššou; ak priemerná denná teplota počas dvoch po sebe nasledujúcich dní klesne pod 13 °C, hodnotí sa prostredie podľa hodnôt pre chladné obdobie.
(15) Mimoriadne teplý deň je deň, v ktorom teplota vonkajšieho vzduchu nameraná v tieni dosiahla hodnotu vyššiu ako 30 °C.
(16) Mimoriadne chladný deň je deň, v ktorom teplota vonkajšieho vzduchu nameraná v tieni dosiahla hodnotu nižšiu ako -15 °C.
(17) Neaklimatizovaný zamestnanec je zamestnanec počas troch týždňov od nástupu na pracovisko, na ktorom sa hodnotí záťaž teplom alebo záťaž chladom.
(18) Ukazovateľ WBGT je výpočtový ukazovateľ tepelnej záťaže, ktorý sa určuje podľa technickej normy.2)
(19) Vonkajšie pracovisko je pracovisko na otvorenom priestranstve,3) ktoré nie je alebo je len čiastočne chránené pred poveternostnými vplyvmi.
(20) Ohrievareň je samostatná miestnosť, časť vnútorného priestoru alebo iné vhodné zariadenie vykurované aspoň na teplotu vzduchu 22 °C, vybavené sedacím nábytkom, stolmi a vešiakmi na pracovný a ochranný odev; v odôvodnených prípadoch aj zariadením alebo priestorom na údržbu osobných ochranných pracovných prostriedkov4) a vybavením na ohrievanie rúk.
Triedy práce, optimálne a prípustné hodnoty faktorov tepelno-vlhkostnej mikroklímy
(1) Triedy práce sa určujú podľa celkového priemerného energetického výdaja pri práci. Triedy práce sú uvedené v prílohe č. 1.
(2) Zamestnávateľ na pracovisku zabezpečuje pre zamestnanca optimálne hodnoty faktorov tepelno-vlhkostnej mikroklímy v teplom aj chladnom období podľa prílohy č. 2; predpoklady na dosiahnutie optimálnych hodnôt faktorov tepelno-vlhkostnej mikroklímy vytvára stavebným riešením budovy a tam, kde to neumožňuje stavebné riešenie budovy, tieto podmienky zabezpečuje technickými opatreniami.
(3) Na vnútornom pracovisku, na ktorom sa vykonáva dlhodobá práca a kde nemožno zabezpečiť optimálne hodnoty faktorov tepelno-vlhkostnej mikroklímy podľa odseku 2, zamestnávateľ zabezpečuje prípustné hodnoty faktorov tepelno-vlhkostnej mikroklímy okrem
a) pracoviska, kde nemožno technickými opatreniami odstrániť záťaž teplom alebo záťaž chladom z technologických dôvodov, alebo
b) mimoriadne teplých dní a mimoriadne chladných dní.
(4) Optimálne a prípustné hodnoty faktorov tepelno-vlhkostnej mikroklímy, ktorými sú operatívna teplota (to), rýchlosť prúdenia vzduchu (va) a relatívna vlhkosť vzduchu (rh), sú pre teplé obdobie a chladné obdobie uvedené v prílohe č. 2. Pre triedy práce 3 a 4 nie sú určené optimálne a prípustné hodnoty faktorov tepelno-vlhkostnej mikroklímy pre jednotlivé obdobia. Pre triedy práce 3 a 4 je určený dlhodobo únosný čas práce a krátkodobo únosný čas práce uvedený v § 4 a v prílohe č. 3 tabuľkách č. 1 až 15.
(5) Na vnútornom pracovisku, na ktorom sa vykonávajú práce zaradené do tried práce 1a a 1b podľa prílohy č. 1, majú byť splnené aj tieto požiadavky:
a) rozdiel teploty vzduchu medzi úrovňou hlavy a členkov nie je väčší ako 3 °C,
b) asymetria teploty sálania od okien alebo od iných chladných zvislých povrchov nie je väčšia ako 10 °C,
c) asymetria teploty sálania od teplého stropu alebo od iných vodorovných povrchov nie je väčšia ako 5 °C.
(6) Ožiarenosť hlavy sálavým teplom nesmie byť väčšia ako 200 W.m-2; pri priamom slnečnom žiarení cez osvetľovacie otvory má byť vzájomná poloha otvorov, protislnečných clôn a stálych pracovných miest riešená tak, aby počas pracovnej zmeny nebola hlava zamestnanca vystavená priamemu slnečnému žiareniu viac ako desať minút.
(7) Rozsah prípustných hodnôt relatívnej vlhkosti vzduchu v chladnom období aj v teplom období je pri dlhodobej práci 30 % až 70 %; pri trvalom prekračovaní vlhkosti na vnútornom pracovisku nad 90 % zamestnávateľ zabezpečuje účinné opatrenia na jej zníženie.
Únosná záťaž teplom pri práci, ochranné a preventívne opatrenia pri záťaži teplom
(1) Pri práci vykonávanej na vnútornom pracovisku sa záťaž teplom hodnotí podľa operatívnej teploty to alebo výslednej teploty guľového teplomeru tg v spojení s relatívnou vlhkosťou vzduchu rh a rýchlosťou prúdenia vzduchu va. Pre operatívne vykonávanie preventívnych opatrení počas mimoriadne teplých dní, pri ktorých je predpoklad záťaže teplom, možno použiť údaje získané zo spravodajstva špecializovanej organizácie vykonávajúcej štátnu hydrologickú službu a štátnu meteorologickú službu5) alebo orientačným meraním.
(2) Na vnútornom pracovisku, na ktorom je v dôsledku záťaže teplom z technologických dôvodov prekračovaná maximálna hodnota prípustnej operatívnej teploty podľa odseku 1 pre danú triedu práce podľa prílohy č. 2, a na iných pracoviskách za mimoriadne teplých dní sa čas práce upraví tak, aby bol dodržaný najmä dlhodobo únosný čas práce a krátkodobo únosný čas práce; v odôvodnených prípadoch sa pri záťaži teplom vykonajú aj ďalšie opatrenia, ktoré sú uvedené v prílohe č. 3 štvrtom bode.
(3) Dlhodobo únosný čas práce, ako aj krátkodobo únosný čas práce pri záťaži teplom sa určuje v závislosti od triedy práce a od hodnoty faktorov tepelno-vlhkostnej mikroklímy pre aklimatizovaného, ako aj neaklimatizovaného zamestnanca pri zohľadnení tepelného odporu odevu podľa prílohy č. 3 tabuliek č. 1 až 15. Ak pri určovaní dlhodobo únosného času práce a krátkodobo únosného času práce nemožno z dôvodov iných zadávacích parametrov, ako sú iná teplota vzduchu, iná rýchlosť prúdenia vzduchu alebo iná relatívna vlhkosť vzduchu, vychádzať z prílohy č. 3 tabuliek č. 1 až 15, dlhodobo únosný čas práce a krátkodobo únosný čas práce možno určiť podľa príslušnej technickej normy.6)
(4) Dodržanie dlhodobo únosného času práce a krátkodobo únosného času práce sa zabezpečuje striedaním práce a odpočinku. Výpočet dĺžky pracovných cyklov a bezpečnostných prestávok je uvedený v prílohe č. 3 druhom bode. Režim práce a odpočinku sa určuje aj vtedy, ak dlhodobo únosný čas práce, ktorý je uvedený v prílohe č. 3 tabuľkách č. 1 až 15, je kratší ako trvanie pracovnej zmeny.
(5) Dodržanie dlhodobo únosného času práce sa zabezpečuje striedaním krátkodobo únosného času práce a odpočinku aj vtedy, ak pracovná zmena trvá viac ako osem hodín; krátkodobo únosný čas práce a minimálny čas trvania bezpečnostnej prestávky, ktoré sú vypočítané podľa prílohy č. 3 druhého bodu pre osemhodinovú pracovnú zmenu, sa musia dodržať.
(6) Tepelná záťaž zo sálania silných zdrojov sa vyhodnocuje pre každé exponované pracovné miesto s využitím primeranej metódy hodnotenia pomocou stereoteploty, asymetrie teploty sálania alebo podľa ukazovateľa WBGT. Pri zdrojoch sálavého tepla, pri ktorých stereoteplota na pracovnom mieste prekračuje 43 °C, alebo ak ožiarenosť prekračuje 700 W.m-2, sa použije ochrana proti sálavému teplu.
(7) Súčasťou opatrení na ochranu zdravia pri záťaži teplom je aj zabezpečenie pitného režimu.
Únosná záťaž chladom pri práci, ochranné a preventívne opatrenia pri záťaži chladom
(1) Pri práci vykonávanej na vnútornom pracovisku sa záťaž chladom hodnotí podľa operatívnej teploty to; pri práci vykonávanej na vonkajšom pracovisku sa záťaž chladom hodnotí podľa teploty vzduchu ta korigovanej podľa rýchlosti prúdenia vzduchu va. Pre operatívne vykonávanie preventívnych opatrení počas mimoriadne chladných dní, pri ktorých je predpoklad záťaže chladom, možno použiť údaje získané zo spravodajstva špecializovanej organizácie vykonávajúcej štátnu hydrologickú službu a štátnu meteorologickú službu5) alebo orientačným meraním.
(2) Teplota vzduchu korigovaná podľa rýchlosti prúdenia vzduchu je uvedená v prílohe č. 3 tabuľke č. 16.
(3) Zamestnanec môže byť exponovaný záťaži chladom, len ak vykonáva dlhodobú prácu na vnútornom pracovisku, kde má byť z technologických dôvodov operatívna teplota nižšia ako minimálna hodnota prípustnej operatívnej teploty pre daný druh práce, alebo ak na vonkajšom pracovisku vykonáva prácu zodpovedajúcu energetickému výdaju 106 W.m-2 a viac (triedy práce 1c až 4 podľa prílohy č. 1).
(4) Ak operatívna teplota na vnútornom pracovisku alebo korigovaná teplota vzduchu na vonkajšom pracovisku (ďalej len „teplota prostredia“) klesne pod 10 °C, zamestnávateľ poskytne zamestnancovi ochranný pracovný odev s takými tepelnoizolačnými vlastnosťami, ktoré zabezpečia tepelne neutrálne podmienky ľudského organizmu vyjadrené teplotou vnútorného prostredia organizmu 36 °C až 37 °C, a pracovnú obuv chrániacu pred chladom; ak rýchlosť prúdenia vzduchu prekračuje 1,8 m.s-1, tepelnoizolačné vlastnosti odevu majú splniť uvedené podmienky v závislosti od teploty vzduchu korigovanej podľa rýchlosti prúdenia vzduchu na pracovnom mieste.
(5) Ak pri dlhodobej práci vykonávanej na pracovisku s teplotou prostredia 10 °C a nižšou nepostačujú tepelnoizolačné vlastnosti ochranného odevu na zabezpečenie tepelne neutrálnych podmienok, zamestnávateľ zabezpečí ohrievareň a umožní zamestnancovi bezpečnostnú prestávku v práci v ohrievarni; v odôvodnených prípadoch sa pri záťaži chladom vykonajú aj ďalšie opatrenia, ktoré sú uvedené v prílohe č. 3 štvrtom bode.
(6) Ak teplota prostredia klesne pod 4 °C, zamestnávateľ poskytne zamestnancovi aj ochranné rukavice chrániace pred chladom.
(7) Ak zamestnanec vykonáva prácu v trvaní dvoch hodín a viac na pracovisku s teplotou prostredia 4 °C a nižšou, zamestnávateľ zabezpečí ohrievareň a umožní zamestnancovi bezpečnostnú prestávku v práci spojenú s odpočinkom v ohrievarni; pri dlhodobej práci na pracovisku s teplotou prostredia 4 °C a nižšou zabezpečí ohrievareň s možnosťou ohrievania rúk.
(8) Ohrievareň sa spravidla nezabezpečuje pre dlhodobú prácu pri teplote prostredia vyššej ako 10 °C spojenú s manipuláciou s materiálom vyžadujúcim priamy kontakt tepelne nechránenej pokožky, ktorého teplota je 10 °C a nižšia; zamestnávateľ zabezpečí počas takejto pracovnej zmeny možnosť ohrievania rúk.
(9) Pre zamestnanca, ktorý vykonáva práce na vonkajšom pracovisku s častou zmenou miesta činnosti, nie je potrebné zabezpečovať ohrievareň, ak zamestnávateľ ohriatie zamestnanca zabezpečí iným spôsobom.
(10) Zamestnávateľ čas práce upraví tak, aby bezpečnostné prestávky medzi jednotlivými časovými úsekmi nepretržitej práce umožnili pobyt v ohrievarni najmenej desať minút, pričom jeden časový úsek nepretržitej práce pri teplote prostredia
a) od 10 °C do 4 °C neprekročí tri hodiny,
b) od 4 °C do -10 °C neprekročí dve hodiny,
c) od - 10 °C do -20 °C neprekročí 60 minút,
d) od - 20 °C do -30 °C neprekročí 30 minút.
(11) Zamestnávateľ zabezpečí, aby zamestnanec s nechránenou pokožkou nevykonával prácu na pracovisku s teplotou vzduchu korigovanou podľa rýchlosti prúdenia vzduchu nižšou ako -30 °C okrem naliehavých opráv a havarijných situácií alebo iných mimoriadnych situácií; ochrana zdravia zamestnanca sa zabezpečí častejším striedaním zamestnancov vykonávajúcich takéto práce alebo inými organizačnými opatreniami.
(12) Súčasťou opatrení na ochranu zdravia pri záťaži chladom je aj zabezpečenie pitného režimu.
Prípustné povrchové teploty pevných materiálov a teploty kvapalín, s ktorými prichádza do kontaktu pokožka zamestnanca
(1) Povrchová teplota pevných materiálov, strojov a technických zariadení pri trvaní dotyku s nekrytým povrchom tela zamestnanca počas celej pracovnej zmeny nesmie byť vyššia ako 43 °C, pričom dotyková plocha nesmie presiahnuť 10 % povrchu tela alebo 10 % povrchu hlavy zamestnanca. Spôsob merania povrchovej teploty a medzné hodnoty pre iné podmienky v závislosti od dĺžky kontaktu, materiálu a jeho povrchovej teploty určuje technická norma.7)
(2) Teplota kvapaliny, ktorá prichádza do styku s tepelne nechránenou pokožkou zamestnanca počas celej pracovnej zmeny, nesmie byť v chladnom období nižšia ako 22 °C
(3) Spôsob merania teploty chladných povrchov a prahové hodnoty pre dotyk prstov v závislosti od dĺžky kontaktu, materiálu a jeho povrchovej teploty určuje technická norma.8)
(1) Pitný režim pri záťaži teplom je dopĺňanie dostatočného množstva tekutín a minerálnych látok stratených pri práci do organizmu.
(2) Pitný režim pri záťaži chladom pomáha udržiavať teplotu vnútorného prostredia organizmu.
(3) Zamestnávateľ zabezpečuje pri záťaži teplom zamestnancovi na svoje náklady pitnú vodu na mieste výkonu práce alebo na inom vhodnom mieste určenom vnútorným predpisom zamestnávateľa.
(4) Zamestnávateľ pri záťaži teplom zamestnancovi, ktorý vykonáva dlhodobú prácu zaradenú v triede 1b až 4, poskytuje na svoje náklady aj minerálne nápoje, ktorými sa doplnia tekutiny a minerálne látky stratené potením a dýchaním,
a) ak sú splnené podmienky na úpravu času práce podľa § 4 ods. 2 alebo ak sa predpokladá takáto úprava času práce, alebo
b) pri dlhodobej práci na vonkajšom pracovisku počas mimoriadne teplých dní.
(5) Zamestnávateľ poskytuje pri záťaži chladom zamestnancovi na svoje náklady nápoje, prostredníctvom ktorých sa dopĺňa strata tepla v organizme, najmä pri dlhodobej práci na
a) vnútornom pracovisku, na ktorom je z technologických dôvodov operatívna teplota 4 °C a nižšia, alebo
b) vonkajšom pracovisku, ak je priemerná korigovaná teplota vzduchu počas pracovnej zmeny 4 °C a nižšia.
(6) Zamestnávateľ zabezpečuje
a) pri záťaži teplom podľa odseku 2 prostredníctvom pitného režimu náhradu najmenej 70 % tekutín stratených počas pracovnej zmeny potením a dýchaním; minimálne množstvo tekutín, ktoré zamestnávateľ poskytne zamestnancovi, je uvedené v prílohe č. 4 prvom bode,
b) ak je teplota prostredia 4 °C a nižšia, najmenej pol litra teplého nápoja počas pracovnej zmeny.
(7) Množstvo tekutín stratených potením a dýchaním počas práce v mimoriadnych pracovných podmienkach sa vypočíta podľa prílohy č. 4 druhého bodu.
Hodnotenie zdravotného rizika
(1) Hodnotenie zdravotného rizika sa vykonáva pri činnostiach, pri ktorých je predpoklad
a) záťaže teplom z technologických dôvodov alebo pri dlhodobej práci na vonkajšom pracovisku za mimoriadne teplých dní,
b) záťaže chladom pri dlhodobej práci na vnútornom pracovisku, na ktorom je z technologických dôvodov operatívna teplota nižšia ako 10 °C, alebo pri dlhodobej práci na vonkajšom pracovisku, ak je priemerná korigovaná teplota vzduchu počas pracovnej zmeny nižšia ako 10 °C.
(2) Pri činnostiach uvedených v odseku 1 zamestnávateľ vykonáva hodnotenie zdravotného rizika záťaže teplom alebo záťaže chladom a vypracuje posudok o riziku podľa § 30 ods. 1 písm. f) zákona. Pri hodnotení zdravotného rizika sa prihliada najmä na
a) popis vykonávanej činnosti,
b) druh, trvanie a úroveň záťaže teplom alebo záťaže chladom,
c) plán riadenia rizika.
Prevádzkový poriadok podľa § 37 ods. 4 zákona na účel ochrany pred teplom a chladom podľa § 8 ods. 1 obsahuje
a) posudok o riziku,
b) pracovné postupy pre jednotlivé pracovné činnosti súvisiace so záťažou teplom, záťažou chladom a kontaktom pokožky s povrchom pevných materiálov, strojov, technických zariadení a kvapalinami,
c) preventívne a ochranné opatrenia pre pracovné činnosti súvisiace so záťažou teplom alebo záťažou chladom,
d) zabezpečenie pitného režimu zamestnanca.
Zrušuje sa vyhláška Ministerstva zdravotníctva Slovenskej republiky č. 544/2007 Z. z. o podrobnostiach o ochrane zdravia pred záťažou teplom a chladom pri práci.
v z. Mário Mikloši v. r.
Poznámky pod čiarou 1) STN EN ISO 8996 : 2004 Ergonómia tepelného prostredia. Stanovenie metabolizmu (ISO 8996 : 2004) (83 3565).
2) STN EN 27243 Horúce prostredia. Stanovenie tepelnej záťaže pracovníka podľa ukazovateľa WBGT (teploty mokrého a guľového teplomeru) (83 3561).
3) Príloha č. 1 bod 23 a príloha č. 2 bod 17 nariadenia vlády Slovenskej republiky č. 391/2006 Z. z. o minimálnych bezpečnostných a zdravotných požiadavkách na pracovisko.
Príloha č. 1 bod 7 nariadenia vlády Slovenskej republiky č. 117/2002 Z. z. o minimálnych požiadavkách na bezpečnosť a ochranu zdravia zamestnancov pri banskej činnosti a pri dobývaní ložísk nevyhradených nerastov.
4) Príloha č. 1 bod 21 nariadenia vlády Slovenskej republiky č. 391/2006 Z. z.
Príloha č. 1 bod 7 nariadenia vlády Slovenskej republiky č. 117/2002 Z. z.
5) § 13 ods. 4 zákona č. 201/2009 Z. z. o štátnej hydrologickej službe a štátnej meteorologickej službe v znení zákona č. 39/2013 Z. z.
6) STN EN ISO 7933 Ergonómia tepelného prostredia. Analytické určovanie a interpretácia tepelného zaťaženia predpokladaného tepelného namáhania výpočtom (ISO 7933 : 2004).
7) STN EN ISO 13732-1 Ergonómia tepelného prostredia. Metódy posudzovania ľudských reakcií na kontakt s povrchmi. Časť 1: Horúce povrchy (ISO 13732-1 : 2006) (83 3558).
8) STN EN ISO 13732-3 Ergonómia tepelného prostredia. Metódy posudzovania ľudských reakcií na kontakt s povrchmi. Časť 3: Chladné povrchy (ISO 13732-2 : 2005) (83 3558).
Príloha č. 1 k vyhláške č. 99/2016 Z. z.
TRIEDY PRÁCE PODĽA CELKOVÉHO ENERGETICKÉHO VÝDAJA
Trieda práceEnergetický výdaj
qM [W.m-2]Príklady činnosti1a≤ 80Práca posediačky s minimálnou pohybovou aktivitou (administratívne práce, kontrolná činnosť v dozorniach a velínoch), práca posediačky spojená s ľahkou manuálnou prácou rukami a ramenami (písanie na stroji, práca s PC, jednoduché šitie, laboratórne práce, zostavovanie alebo triedenie drobných ľahkých predmetov).1b81 - 105Práca prevažne posediačky spojená s ľahkou manuálnou činnosťou rúk a ramien v bežných pracovných podmienkach; presúvanie ľahkých bremien alebo prekonávanie malých odporov (riadenie osobného a koľajového vozidla, automatizované strojové opracovávanie a montáž malých ľahkých dielcov, kusová práca nástrojárov a mechanikov, práca v pokladniach).1c106 - 130Prevažujúca práca s trvalým zapojením oboch rúk, ramien a nôh (riadenie nákladného vozidla, traktorov, autobusov a trolejbusov, robotníčky v potravinárskej výrobe, mechanici, strojové opracovanie a montáž stredne ťažkých dielcov, práca s ručným lisom). Práca postojačky s trvalým zapojením oboch rúk, ramien a nôh spojená s prenášaním bremien do 10 kg (predavači vrátane pokladníčok, lakovanie, zváranie, sústruženie, strojové vŕtanie, robotník v oceliarni, valcovač hutných materiálov, ťahanie alebo tlačenie ľahkých vozíkov). Práca spojená s ručnou manipuláciou so živým bremenom, práca sestry alebo ošetrovateľky pri lôžku.2a131 - 160Práca postojačky s trvalým zapojením oboch horných končatín občas v predklone alebo kľačiačky, chôdza (údržba strojov, mechanici, obsluha koksovej batérie, práce v stavebníctve - ukladanie panelov na stavbách s pomocou mechanizácie, skladníci s občasným prenášaním bremien do 15 kg, mäsiari na bitúnkoch, spracovanie mäsa, pekári, maliari izieb, operátori poloautomatických strojov, montážne práce na montážnych linkách v automobilovom priemysle, výroba kabeláže pre automobily, obsluha valcovacích tratí v kovopriemysle, hutná údržba, priemyselné žehlenie bielizne, čistenie okien, ručné upratovanie veľkých plôch, strojová výroba v drevospracujúcom priemysle).2b161 - 200Práca postojačky alebo s chôdzou s trvalým zapojením oboch horných končatín, trupu, chôdza, práca v stavebníctve pri tradičnej výstavbe, čistenie menších odliatkov zbíjačkou a brúsením, príprava foriem na 15 až 50 kg odliatky, fúkači skla pri výrobe veľkých kusov, obsluha gumárenských lisov, práca s lisom v kováčňach, záhradnícke práce a práce v poľnohospodárstve. Chôdza po zvlnenom teréne bez záťaže.3201 - 260Intenzívna práca ramenami a trupom (manipulácia s ťažkými bremenami do 25 kg, práca s lopatou, rezanie, hobľovanie alebo rúbanie tvrdého dreva, práca s motorovou pílou, zvážanie dreva, ručné kosenie, kopanie, tlačenie alebo ťahanie ručných vozíkov s ťažkým nákladom, otĺkanie odliatkov, príprava foriem pre veľké odliatky, kladenie betónových tvárnic, práce v poľnohospodárstve s vysokým podielom ručnej práce).4> 260Veľmi intenzívna práca v rýchlom až maximálnom tempe (práca so sekerou, intenzívna práca s lopatou alebo výkopové práce, ručné kovanie veľkých kusov, transport ťažkých bremien do 50 kg). Chôdza po schodoch, na rampu alebo stúpanie po rebríku, rýchla chôdza, beh.
a) Uvedené príklady činností sú orientačné. Práce neuvedené v tabuľke možno zaradiť podľa podobných činností. Na spoľahlivé zatriedenie práce sa vykoná objektívne meranie energetického výdaja s podrobnou analýzou vykonávanej činnosti.
b) Tepelná záťaž 1 W.m-2 zodpovedá produkcii potu 1,47 g.h-1.
Príloha č. 2 k vyhláške č. 99/2016 Z. z.
OPTIMÁLNE A PRÍPUSTNÉ HODNOTY FAKTOROV TEPELNO-VLHKOSTNEJ MIKROKLÍMY
Rozsah optimálnych a prípustných hodnôt faktorov tepelno-vlhkostnej mikroklímy pre teplé obdobie
práceOperatívna teplota
to [oC]Prípustná rýchlosť
prúdenia vzduchu
va [m.s-1]Prípustná relatívna
rh [%]optimálnaprípustnámin.max.1a23 - 272028≤ 0,2530 až 701b22 - 251927≤ 0,31c20 - 241726≤ 0,32a18 - 2115250,1 - 0,32b17 - 2012250,1 - 0,53nestanovuje sa*)10nestanovuje sa*)410
*) Postupuje sa podľa prílohy č. 3
Rozsah optimálnych a prípustných hodnôt faktorov tepelno-vlhkostnej mikroklímy pre chladné obdobie
rh [%]optimálnaprípustnámin.max.1a20 – 241826≤ 0,2 30 až 701b18 – 211524≤ 0,251c15 – 201222≤ 0,32a13 - 181020≤ 0,32b10 - 161020≤ 0,53nestanovuje sa*)10nestanovuje sa*)410
Poznámka k tabuľke č. 1 a 2:
Pri určovaní minimálnej a maximálnej prípustnej operatívnej teploty sa v rámci rozsahu teplôt pre danú triedu práce zohľadňuje reálny energetický výdaj pri danej činnosti.
Príloha č. 3 k vyhláške č. 99/2016 Z. z.
DLHODOBO ÚNOSNÝ ČAS PRÁCE A KRÁTKODOBO ÚNOSNÝ ČAS PRÁCE, REŽIM PRÁCE A ODPOČINKU, TEPLOTA VZDUCHU KORIGOVANÁ PODĽA RÝCHLOSTI PRÚDENIA VZDUCHU A ĎALŠIE OPATRENIA PRI ZÁŤAŽI TEPLOM A CHLADOM
1. DLHODOBO ÚNOSNÝ ČAS PRÁCE A KRÁTKODOBO ÚNOSNÝ ČAS PRÁCE
Dlhodobo únosný čas práce a krátkodobo únosný čas práce – aklimatizovaní muži
Podmienky: tg ≥ ta ; va ≤ 0,1 m.s-1 ; rh < 70 % ; Rc1 = 0,64 clo (jednovrstvový odev)
tg [°C]Únosný čas práce τ[min.]Trieda práce1a1b1c2a2b34qM [W.m-2]≤ 8081-105106-130131-160161-200201-260> 26020tsh
tmax480
15122tsh
8724tsh
6126tsh
4728tsh
3730tsh
3032tsh
2534tsh
2136tsh
tmax385
1738tsh
tmax274
1540tsh
tmax247
1342tsh
tmax226
1144tsh
tmax207
1046tsh
tmax191
948tsh
tmax178
850tsh
tmax166
Vysvetlivky k tabuľkám č. 1 až 15:
tg – výsledná teplota guľového teplomeru [°C]
ta – teplota vzduchu (teplota suchého teplomeru) [°C]
va – rýchlosť prúdenia vzduchu [m.s-1]
rh – relatívna vlhkosť vzduchu [%]
Rcl – celkový tepelný odpor odevu a medznej vrstvy vzduchu [clo]
qM – celkový energetický výdaj [W.m-2]
tsh – dlhodobo únosný čas práce za pracovnú zmenu.
tmax – krátkodobo únosný čas práce (bez prerušenia).
Tabuľka č. 2 Dlhodobo únosný čas práce a krátkodobo únosný čas práce – aklimatizovaní muži
Podmienky: tg ≥ ta ; va ≤ 0,5 m.s-1 ; rh < 70 % ; Rc1 = 0,64 clo (jednovrstvový odev)
tg [°C]Únosný čas práce τ [min.]Trieda práce1a1b1c2a2b34qM [W.m-2]≤ 8081-105106-130131-160161-200201-260> 26020tsh
26022tsh
11524tsh
7326tsh
5228tsh
4030tsh
3232tsh
2734tsh
2236tsh
tmax423
1838tsh
tmax267
tmax240
tmax218
tmax199
tmax184
tmax170
tmax159
Podmienky: tg ≥ ta ; va ≤ 1,0 m.s-1 ; rh < 70 % ; Rc1 = 0,64 clo (jednovrstvový odev)
26922tsh
14424tsh
8226tsh
5628tsh
4230tsh
3332tsh
tmax426
tmax232
tmax210
tmax176
tmax163
tmax151
Dlhodobo únosný čas práce a krátkodobo únosný čas práce – aklimatizované ženy
tg [°C]Únosný čas práce τ [min.]Trieda práce1a1b1c2a2b34qM [W.m-2]≤ 8081-105106-130 131-160161-200201-260> 26020tsh
22722tsh
11724tsh
7526tsh
5428tsh
4130tsh
tmax378
tmax269
1640tsh
tmax243
1442tsh
tmax222
1244tsh
tmax203
tmax188
tmax175
17624tsh
9426tsh
6228tsh
4530tsh
3632tsh
2934tsh
2336tsh
tmax415
1938tsh
tmax262
tmax236
tmax214
tmax196
tmax180
tmax167
tmax156
10926tsh
6728tsh
4730tsh
tmax419
tmax228
tmax206
tmax173
tmax160
tmax149
Dlhodobo únosný čas práce a krátkodobo únosný čas práce – neaklimatizovaní muži
5922tsh
4724tsh
3926tsh
3328tsh
2830tsh
2432tsh
2134tsh
1836tsh
1638tsh
1440tsh
1242tsh
Tabuľka č. 8
6922tsh
5224tsh
4226tsh
3528tsh
2930tsh
2532tsh
2234tsh
1936tsh
Tabuľka č. 9
7622tsh
5524tsh
4426tsh
3628tsh
3030tsh
Tabuľka č. 10
Dlhodobo únosný čas práce a krátkodobo únosný čas práce – neaklimatizované ženy
7222tsh
5424tsh
3130tsh
2632tsh
2334tsh
Tabuľka č. 11
8622tsh
6124tsh
4826tsh
3928tsh
3230tsh
2732tsh
2434tsh
2036tsh
Tabuľka č. 12
9922tsh
6624tsh
5026tsh
4028tsh
3330tsh
2832tsh
480461
Tabuľka č. 13
Podmienky: tg ≥ ta ; va ≤ 0,1 m.s-1 ; rh < 60 % ; Rc1 = 0,85 clo (dvojvrstvový odev)
tg [°C]Únosný čas práce τ [min.]Trieda práce1a1b1c2a2b34qM [W.m-2]≤ 8081-105106-130131-160161-200201-260> 26026tsh
3228tsh
2730tsh
2332tsh
2034tsh
tmax463
tmax306
1538tsh
tmax277
tmax253
tmax215
tmax200
tmax187
855tsh
760tsh
tmax132
765tsh
tmax118
670tsh
tmax106
675tsh
580tsh
tmax87
Tabuľka č. 14
Podmienky: tg ≥ ta ; va ≤ 0,1 m.s-1 ; rh < 60 % ; Rcl = 1,03 clo (zváračský odev)
2528tsh
2230tsh
2032tsh
1834tsh
tmax389
1636tsh
tmax305
1438tsh
tmax279
1340tsh
tmax256
tmax237
tmax221
tmax194
tmax182
860tsh
tmax140
tmax125
tmax112
tmax102
680tsh
Tabuľka č. 15
Podmienky: tg ≥ ta ; va ≤ 0,1 m.s-1 ; rh < 60 % ; Rcl = 1,5 clo (špeciálny odev na prácu v horúčave)
tg [°C]Únosný čas práce τ [min.]Trieda práce1a1b1c2a2b34qM [W.m-2]≤ 8081-105106-130130-160161-200201-260> 26026tsh
1928tsh
1730tsh
1632tsh
tmax359
1534tsh
tmax329
1436tsh
tmax304
1338tsh
tmax283
1240tsh
1142tsh
1044tsh
tmax219
950tsh
tmax197
tmax174
tmax155
770tsh
tmax127
tmax116
tmax107
Tabuľky č. 1 až 15 možno použiť za týchto podmienok:
a) zamestnanec je oblečený
- v jednovrstvovom pracovnom odeve s celkovým tepelným odporom Rc1 = 0,64 clo (u muža napríklad krátke spodky, tričko bez rukávov, dvojdielna ľahká pracovná kombinéza, prípadne košeľa a nohavice, ponožky a ľahká obuv; u ženy napríklad nohavičky, podprsenka, ľahká pracovná kombinéza alebo sukňa, blúzka, ponožky a ľahká obuv),
- v dvojvrstvovom pracovnom odeve s celkovým tepelným odporom Rc1 = 0,85 clo (napríklad krátke spodky, bavlnená košeľa alebo tričko, montérkové nohavice a blúza s ohňovzdornou impregnáciou, textilné rukavice, ponožky, kožená pracovná obuv),
- v zváračskom odeve s celkovým tepelným odporom Rc1 = 1,03 clo (napríklad krátke spodky, bavlnená košeľa alebo tričko, montérkové nohavice, blúza s ohňovzdornou impregnáciou, rukavice z termostabilného materiálu, zváračská zástera, ponožky, kožená pracovná obuv),
- v špeciálnom odeve pre prácu v horúčave s celkovým tepelným odporom Rc1 = 1,5 clo (napríklad krátke spodky, bavlnená košeľa alebo tričko, montérkové nohavice a blúza s ohňovzdornou impregnáciou, rukavice z termostabilného materiálu, krátky kabát pokovovaný hliníkom, hutnícky klobúk, ponožky, kožená pracovná obuv),
b) rýchlosť prúdenia vzduchu va ≤ 0,1 m.s-1; 0,5 m.s-1 a 1,0 m.s-1; pre iné va sa hodnoty t určia interpoláciou,
c) relatívna vlhkosť vzduchu rh < 70 % (tabuľky č. 1 až 12) a rh < 60 % (tabuľky č. 13 až 15),
d) tg ≥ ta , pričom 20 °C ≤ tg ≤ 50 °C ; ta > 5 °C.
Ak hodnoty tg, ta, va, rh presahujú rozsah hodnôt uvádzaných v tabuľkách, tepelný odpor odevu sa výrazne líši od hodnôt uvedených v bode a) poznámky, práca spojená s energetickým výdajom vyšším ako 105 W.m-2 sa vykonáva v pracovnom odeve, ktorý obmedzuje odparovanie potu, alebo v prostredí, v ktorom je relatívna vlhkosť pracovného ovzdušia blízko 100 % alebo ak dĺžka pracovnej zmeny je iná ako 8 hodín, únosná záťaž teplom a únosný čas práce sa určia individuálne s použitím technických noriem.
2. VÝPOČET REŽIMU PRÁCE A ODPOČINKU
2.1. Režim práce a odpočinku sa vypočíta tak, že najskôr sa určí počet pracovných cyklov. Počet pracovných cyklov (c) je daný podielom dlhodobo únosného času práce a krátkodobo únosného času práce, pričom počet cyklov sa zaokrúhľuje na najbližšie vyššie celé číslo:
c = τsh / τmax
2.2. Medzi jednotlivými pracovnými cyklami sa zabezpečia prestávky na odpočinok. Dĺžka prestávok (τp) v minútach sa vypočíta podľa vzťahu:
τp = (480 – τsh) / (c – 1)
3. STANOVENIE TEPLOTY VZDUCHU KORIGOVANEJ PODĽA RÝCHLOSTI PRÚDENIA VZDUCHU
Tabuľka č. 16
Teplota vzduchu korigovaná podľa rýchlosti prúdenia vzduchu
Rýchlosť prúdenia
vzduchu va [m.s-1]Aktuálna teplota vzduchu ta [°C]+5-1-7-12-16-23-291,8+5-1-7-12-16-23-292,2+3-3-9-15-21-26-324,5-2-9-15-23-30-36-436,7-6-13-21-28-38-43-508,9-8-16-23-32-40-47-5511,2-9-18-26-34-42-51-5913,4-11-19-28-36-44-53-6215,6-12-20-29-37-45-55-6317,9-12-21-30-38-47-56-65
4. ĎALŠIE OPATRENIA PRI ZÁŤAŽI TEPLOM A CHLADOM
Ďalšie opatrenia pomáhajú znižovať nepriaznivý vplyv záťaže teplom a chladom na zdravie zamestnanca. Sú to napríklad:
A. Pri záťaži teplom:
a) zmena dĺžky pracovnej zmeny,
b) posun začiatku pracovnej zmeny,
c) zaraďovanie prestávok v práci,
d) predĺženie prestávky na obed,
e) pobyt v klimatizovaných priestoroch,
f) striedanie (rotácia) zamestnancov,
g) klimatizácia alebo nútené vetranie,
h) tienenie,
i) sprchovanie a ochladzovanie,
j) vhodné oblečenie,
k) pitný režim.
B. Pri záťaži chladom:
e) striedanie (rotácia) zamestnancov,
f) osobné ochranné pracovné prostriedky,
g) ohrievareň a sušiareň,
h) pitný režim.
Príloha č. 4 k vyhláške č. 99/2016 Z. z.
1. MINIMÁLNA NÁHRADA TEKUTÍN PRI PRÁCI V ZÁŤAŽI TEPLOM V ZÁVISLOSTI NA TEPLOTE to NA PRACOVISKU ZA OSEMHODINOVÚ ZMENU
qM[W.m-2]Náhrada tekutín za pracovnú zmenuto (°C)(litre)*) (litre/1 °C)1a≤ 8031 - >360,9 - 2,7 (0,36)**)1b81 - 10527 - >340,9 - 3,1 (0,24)1c106 - 13024 - >320,9 - 2,8 (0,24)2a131 - 16020 - >290,9 - 2,8 (0,21)2b161 - 20016 - >270,9 - 2,8 (0,17)3201 - 26015 - >241,2 - 3,0 (0,2)4>26015 - >211,6 - 3,0 (0,23)
Množstvo poskytovaných nápojov platí pre va ≤ 1 m.s-1 a rh ≤ 70 %.
*) Náhrada tekutín na pracoviskách triedy práce 1 až 4 sa ustanoví prepočtom v závislosti na tg, teda na každý 1°C nad dolnou hranicou rozpätia pre príslušnú triedu práce sa pripočíta k základnej hodnote náhrady tekutín pre danú triedu práce hodnota uvedená v zátvorke.
**) Veľkosť pripočítanej náhrady nad základnú hodnotu náhrady tekutín.
2. VÝPOČET MNOŽSTVA TEKUTÍN STRATENÝCH POTENÍM A DÝCHANÍM
Ak zamestnanec vykonáva prácu v mimoriadnych pracovných podmienkach, napríklad extrémne vysoké teploty, práca v celotelovom ochrannom reflexnom obleku alebo v nepremokavom obleku, práca v pracovnom prostredí s relatívnou vlhkosťou pracovného ovzdušia vyššou ako 80 % a podobne, pri ktorých môže byť strata tekutín a minerálnych látok potením a dýchaním za pracovnú zmenu vyššia ako 3,9 litra, množstvo tekutín stratených potením a dýchaním sa vypočíta podľa vzorca
SR = (V1 + P + N) – (V2 + M + S) (g)
kde SR = strata tekutín potením a dýchaním (g)
V1 = hmotnosť tela zamestnanca pred zmenou (g)
P = potrava (g)
N = nápoje (g)
V2 = hmotnosť tela zamestnanca po zmene (g)
M = moč (g)
S = stolica (g)